C 342/4

Standarta grozījuma apstiprināšana ar aizsargātu nosaukumu apzīmēta vīna nozares produkta specifikācijā: paziņojuma publicēšana saskaņā ar Komisijas Deleģētās regulas (ES) 2019/33 17. panta 2. un 3. punktu

(2021/C 342/04)

Šis paziņojums ir publicēts saskaņā ar Komisijas Deleģētās regulas (ES) 2019/33 (1) 17. panta 5. punktu.

PAZIŅOJUMS PAR STANDARTA GROZĪJUMU, AR KO GROZA VIENOTO DOKUMENTU

“Chénas”

PDO-FR-A1029-AM02

Paziņojuma datums: 2021. gada 7. jūnijs

APSTIPRINĀTĀ GROZĪJUMA APRAKSTS UN PAMATOJUMS

1. Ģeogrāfiskais apgabals

I nodaļas IV iedaļas 1. punktā pēc vārdiem “šādu pašvaldību teritorija” ir pievienoti vārdi “pamatojoties uz oficiālo 2019. gada administratīvi teritoriālo vienību klasifikatoru”.

Pievienota atsauce uz oficiālo 2019. gada administratīvi teritoriālo vienību klasifikatoru un atjaunināts pašvaldību saraksts. Ar šo grozījumu tiek mainīts formulējums, bet tas neietekmē nosaukuma ģeogrāfiskā apgabala robežu. Šīs izmaiņas jāizdara tāpēc, ka pašvaldības vai to daļas ir tikušas apvienotas un atdalītas vai mainījies to nosaukums.

Jaunais formulējums nodrošina, ka specifikācijā joprojām ir precīzi uzskaitītas ģeogrāfiskajā apgabalā ietilpstošās pašvaldību teritorijas. Lai iekļautu šīs izmaiņas, ir grozīts vienotā dokumenta 6. punkts.

Pievienots arī teikums, kurā norādīts, ka uz ģeogrāfisko apgabalu attiecināmie kartogrāfiskie dokumenti ir pieejami INAO tīmekļvietnē.

Šis grozījums neietekmē vienoto dokumentu.

2. Zemesgabalu apgabals

IV iedaļas 2. punkta pirmā rindkopa ir aizstāta ar šādiem noteikumiem: “Vīnus gatavo no vīnogām, kas audzētas zemesgabalos, kuri atrodas ražošanas apgabalā, kas apstiprināts Cilmes vietu un kvalitātes valsts institūta (INAO) un kompetentās valsts komitejas rakstveida apspriešanās laikā, kura tika noslēgta 2020. gada 17. jūlijā.”

Šis grozījums izdarīts, lai pievienotu datumu, kurā kompetentā valsts iestāde apstiprinājusi ģeogrāfiskajā ražošanas apgabalā ietilpstošā noteiktā zemesgabalu apgabala izmaiņas. Zemesgabalu apgabala robežu noteikšana nozīmē, ka tiek noteikts, kuri zemesgabali ģeogrāfiskajā ražošanas apgabalā ir piemēroti ar attiecīgo aizsargāto cilmes vietas nosaukumu apzīmētā produkta ražošanai.

Šis grozījums neietekmē vienoto dokumentu.

3. Tiešās apkaimes apgabals

I nodaļas IV iedaļas 3. punktā pēc vārdiem “šādu pašvaldību teritorija” ir pievienoti vārdi “pamatojoties uz oficiālo 2019. gada administratīvi teritoriālo vienību klasifikatoru”.

Šis redakcionālais grozījums ļauj noteikt tiešās apkaimes apgabalu, atsaucoties uz oficiālā administratīvi teritoriālo vienību klasifikatora 2019. gada redakciju, ko publicējis INSEE.

Šā apgabala robežas nav mainītas.

Šīs atsauces pievienošana ļauj juridiski saistoši definēt tiešās apkaimes apgabalu tā, lai vēlāk to neietekmētu pašvaldību teritoriju vai to daļu apvienošana vai atdalīšana, kā arī to nosaukumu maiņa.

Lai ņemtu vērā administratīvās izmaiņas, kas veiktas līdz 2019. gadam, ir arī atjaunināts to pašvaldību teritoriju saraksts, kuras veido tiešās apkaimes apgabalu, bet netiek mainītas tā robežas.

Attiecīgi ir grozīta vienotā dokumenta sadaļa “Papildu nosacījumi”.

4. Noteikumi par nogatavināšanu

I nodaļas IX iedaļas 2. punktā datums “1. martam” ir aizstāts ar datumu “15. janvārim”.

Minimālā vīnu nogatavināšanas perioda beigu datums no 1. marta nākamajā gadā pēc ražas novākšanas gada ir pārcelts uz 15. janvāri nākamajā gadā pēc ražas novākšanas gada. Tas saistīts ar to, ka klimata pārmaiņu rezultātā arvien biežākas kļūst agrīnās ražas, kas tādējādi ļauj agrāk pabeigt vīndarības procesu.

Minimālā nogatavināšanas perioda beigu datuma pārcelšana neietekmē vīnu kvalitāti. Apgabala klimatiskie un augsnes apstākļi veicina šķirnes “Gamay N” vīnogu agrīnu attīstību, tādējādi nodrošinot, ka vīnus var baudīt jaunus. I nodaļas X iedaļā teikts: “vīnus bieži dzer jaunus.”

Grozīts vienotā dokumenta 5. punkts.

5. Laišana tirgū pārdošanai patērētājiem

I nodaļas IX iedaļas 5. punktā datums “15. martam” ir aizstāts ar datumu “1. februārim”.

Tā kā ir pārcelts minimālā nogatavināšanas perioda beigu datums, no 15. marta uz 1. februāri ir pārcelts arī datums, no kura vīnus var laist tirgū pārdošanai patērētājiem.

Šā grozījuma dēļ izmaiņas vienotajā dokumentā nav vajadzīgas.

6. Transportēšana starp apstiprinātajām noliktavām

Svītrots I nodaļas IX iedaļas 5. punkta b) apakšpunkts attiecībā uz datumu, no kura atļauta vīnu transportēšana starp apstiprinātām noliktavām.

Šā grozījuma dēļ izmaiņas vienotajā dokumentā nav vajadzīgas.

Ir saīsināts minimālais nogatavināšanas periods un pārcelts datums, no kura vīni tiek laisti tirgū. Tāpēc vīnus starp operatoriem jāļauj transportēt drīzāk. Nav vajadzības noteikt agrāku datumu, līdz kuram vīnus nevar transportēt.

Tāpēc ir grozīts I nodaļas IX iedaļas 5. punkta virsraksts, svītrojot vārdus “produktu transportēšana un”.

Šie specifikācijas grozījumi neietekmē vienoto dokumentu.

7. Saikne ar ģeogrāfisko apgabalu un saiknes veidošanā ietilpstošo dabas faktoru apraksts

I nodaļas X iedaļas 1. punkta a) apakšpunktā pirms vārdkopas “no 210 līdz 380 metru” ir pievienots vārds “parasti”.

Grozīts vienotā dokumenta 8. punkts.

8. Pārejas pasākumi

Specifikācijas I nodaļas XI iedaļas 1. punkta a) apakšpunktā pirms vārdiem “līdz 2034. gada ražai (ieskaitot)” ir pievienoti vārdi “ne vēlāk kā”, lai precīzāk raksturotu šā pasākuma nosacījumus.

Svītrots 3. punkts, jo tas attiecās uz īpašu pasākumu saistībā ar izturēšanas ilgumu un tādējādi arī datumiem, no kuriem produkts jādara pieejams tirgū patērētājiem. Ir beidzies tā perioda termiņš, kurā ražotāji varēja izmantot šo pasākumu.

Šie specifikācijas grozījumi neietekmē vienoto dokumentu.

9. Jautājumi attiecībā uz specifikācijas uzraudzību

— Operatorus tagad uzrauga sertifikācijas struktūra. Specifikācijas II nodaļas attiecīgajos punktos vārdi “pārbaudes plāns” ir aizstāti ar vārdiem “uzraudzības plāni”. Šis grozījums neietekmē vienoto dokumentu.

— Atsauces uz pārbaudes struktūru Grozījums III nodaļas II iedaļā: noteikumi par šīs iedaļas formulējumu tika grozīti pēc specifikācijas apstiprināšanas 2011. gada decembrī. Mērķis bija svītrot pilnās atsauces uz pārbaudes iestādi, ja uzraudzību veic sertifikācijas struktūra. Šis grozījums neietekmē vienoto dokumentu.

VIENOTAIS DOKUMENTS

1. Nosaukums vai nosaukumi

Chénas

2. Ģeogrāfiskās izcelsmes norādes veids

ACVN — aizsargāts cilmes vietas nosaukums

3. Vīnkopības produktu kategorijas

1. Vīns

4. Vīnu apraksts

Īss apraksts

Šie ir sausi, nedzirkstoši sarkanvīni. Spirta dabiskā minimālā tilpumkoncentrācija vīnos ir 10,5 %.

Pēc bagātināšanas spirta kopējā tilpumkoncentrācija vīnos nepārsniedz 13 %.

Iepildīšanas laikā maksimālais ābolskābes saturs vīnos ir 0,4 grami uz litru.

Gatavie vīni, kurus var nodot patēriņam, atbilst šādam analītiskajam standartam:

maksimālais fermentējamo cukuru (glikozes un fruktozes) saturs — 3 grami uz litru.

ES noteikumos paredzētie standarti attiecas uz maksimālo kopējo spirta saturu, minimālo faktisko spirta saturu, minimālo kopējo skābumu un maksimālo kopējo sēra dioksīda saturu.

Vīni ir skaistā, intensīvā, granātsarkanā krāsā. Smaržā bieži jūtamas ziedu un augļu nianses, kas izturēšanas laikā kļūst par pikantiem aromātiem. Garšas ziņā struktūra ir maiga un bagātīga, ar līdzsvarotu, pārliecinošu eleganci.

Vīnus bieži dzer jaunus, taču, tos izturot vairākus gadus, tie kļūst sarežģītāki.

Vispārīgās analītiskās īpašības

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums Maksimālais gaistošais skābums (miliekvivalentos uz litru) 14,17 Maksimālais kopējais sēra dioksīda saturs (miligramos uz litru)

5. Vīndarības metodes

5.1. Īpašās vīndarības metodes

1. Īpašā vīndarības metode

— Koksnes gabalu izmantošana ir aizliegta.

— Pēc bagātināšanas spirta kopējā tilpumkoncentrācija vīnos nepārsniedz 13 %.

— Atļauti reduktīvi bagātināšanas paņēmieni ūdens satura pazemināšanai, nepārsniedzot 10 % koncentrāciju. Vīni jānogatavina vismaz līdz 15. janvārim nākamajā gadā pēc vīnogu ražas novākšanas. Līdztekus šeit iepriekš minētajiem noteikumiem vīndarības metožu ziņā jāievēro arī ES līmenī noteiktās un Lauku un jūras zivsaimniecības kodeksa (Code rural et de la pêche maritime) prasības.

2. Audzēšanas metode

Stādījumu biezība

Vīnogulāju stādījumu minimālā biezība ir 6 000 vīnkoku uz hektāru.

Rindstarpu platums ir 2,1 metrs vai mazāks. Attālums starp augiem vienā rindā ir vismaz 0,8 metri.

Ja tiek saglabāta minimālā biezība — 6 000 vīnkoku uz hektāru —, mehanizācijas nolūkā rindstarpu platums drīkst būt ne lielāks kā 3 metri.

Noteikumi par apgriešanu

— Apgriešanu pabeidz līdz 15. maijam.

— Vīnus ražo no vīnogulājiem, kuriem augļzarus apgriež un vainagu veido kausa, vēdekļa vai vienkārša vai dubulta Royat kordona, vai Charmet veidā. Uz katra vīnkoka ir ne vairāk kā desmit vīnstīgu pumpuru.

— Uz katra vīnkoka ir trīs līdz pieci augļzari ar ne vairāk kā diviem vīnstīgu pumpuriem. Atjaunošanas nolūkā uz katra vīnkoka var uzpotēt arī augļzaru ar ne vairāk kā diviem vīnstīgu pumpuriem, kas nogriezts no ūdenszara, kurš izaudzis no vecā koka.

— Kad veic sākotnējo apgriešanu vai nomaina apgriešanas metodi, vīnkokus apgriež, uz viena vīnkoka atstājot ne vairāk kā 12 vīnstīgu pumpurus.

Apūdeņošana ir aizliegta.

Noteikumi par mehanizētu ražas novākšanu

— Vīnogu krāvuma augstums konteineros, kuros ražu transportē no zemesgabala uz vīna darītavu, nepārsniedz 0,5 metrus.

— Konteineri ir izgatavoti no inerta un pārtikai piemērota materiāla.

— Ražas novākšanas un transportēšanas aprīkojums ietver īpašu ūdens novadīšanas vai aizsardzības sistēmu.

5.2. Maksimālais ražas iznākums

1. 61 hl no hektāra

6. Noteiktais ģeogrāfiskais apgabals

Vīnogu novākšana, vīnu ražošana, nogatavināšana un izturēšana notiek šādu pašvaldību teritorijā saskaņā ar oficiālo 2019. gada administratīvi teritoriālo vienību klasifikatoru:

— Ronas (Rhône) departamentā: Chénas;

— Sonas un Luāras (Saône-et-Loire) departamentā: La Chapelle-de-Guinchay.

7. Galvenā vīna vīnogu šķirne

“Gamay N”

8. Saiknes vai saikņu apraksts

8.1. Saiknes veidošanā ietilpstošo dabas faktoru apraksts

Ģeogrāfiskais apgabals atrodas galvenokārt Montagne de Rémont austrumu pusē, 510 metru augstumā un terasēs, no kurām paveras skats pār Sonas līdzenumu. Rietumu virzienā, kur no dažkārt stāvajām nogāzēm paveras skats uz Mauvaise straumes ieleju un Chénas ciematu, kalnainais reljefs ir raupjš, kļūstot maigāks pakājē uz austrumiem.

Ģeogrāfiskais apgabals atrodas ziemeļu Beaujolais kalnu austrumu pusē, 15 kilometrus uz dienvidrietumiem no Mâcon un 25 kilometrus uz ziemeļiem no Villefranche-sur-Saône.

Tas aptver arī Chénas pašvaldības teritoriju Ronas departamentā un La-Chapelle-de-Guinchay Sonas un Luāras departamenta dienvidos.

Augsnes apakškārta sastāv no izmainīta granīta ieža, kas mijas ar kvarca un mangāna slāņiem. Tas sastopams rupjgraudainas smilts veidā, kas rodas, granītam sadaloties, vai kā gabali ar gludām malām. Lēzenākās nogāzēs uz austrumiem granīta pamatni klāj seni slāņi un terases, kas sniedzas līdz La-Chapel-de-Guinchay pašvaldības teritorijai.

Augsnes pārsvarā ir silīciju saturošas, ar augstu dzelzs oksīda saturu un skābas. Uz granīta veidojumiem esošās augsnes ir smilšakmens, ko vietējie dēvē par “grès” un kas nozīmē “smilšakmens” jeb “sarkanās smiltis”. Uz rietumiem, Montagne de Rémont pakājē, sārtie smilšainie plašumi ir bagātāki ar smilšmālu. Terasēs smiltis ir sajauktas ar oļiem un granti.

Augsnes vienmēr ir ar labu dabīgo noteci.

Zemesgabali, kas īpaši noteikti vīnogu ražas novākšanai un izvietoti nogāzēs, no kurām lietusūdens aizplūst, atrodas parasti no 210 līdz 380 metru augstumā.

Piejūras klimatu ietekmē kontinentālais un dienvidu klimats, kam raksturīga vasaras tveice un tas, ka lielākā daļa lietus nolīst rudenī un pavasarī. Šis daudzveidīgais klimats ar intensīvu vasaras tveici, kas bieži turpinās līdz rudenim, ir labvēlīgs vīnogulājiem.

Beaujolais kalniem ir svarīga nozīme aizsardzības no rietumu vējiem nodrošināšanā un jūras ietekmes mazināšanā. Kalni rada fēna efektu, kas sausina jūras gaisu, attiecīgi palielinot gaismas daudzumu un samazinot nokrišņu daudzumu.

Plašā Sonas ieleja ļoti efektīvi uztver gaismu un samazina temperatūras svārstības.

8.2. Saiknes veidošanā ietilpstošo cilvēkfaktoru apraksts

Vīnogulāji Chénas apgabalā ir audzēti kopš seniem laikiem. Suzanne Blanchet savā darbā “Les vins de Bourgogne” (“Burgundijas vīni”) raksta, ka vīnogulāji no “Mâconnais līdz Lyonnais”, kur pārsvarā ir mežs, audzēti kopš 1. gadsimta (Plīnijs Vecākais).

Etimoloģiski “Chénas” nosaukums ir cēlies no vārdiem “ozolu mežs” [“chênes” franču valodā], kas savulaik klāja kalnus. Neskaitāmi avoti vēsta, ka pēc karaļa Filipa V (“Filips Garais”) 1316. gada rīkojuma ozoli tika iznīcināti, lai tos aizstātu ar vīnogulājiem.

Kopš 15. gadsimta beigām Lionas buržuāzija, ko bagātu bija padarījusi zīda rūpniecība un banku darījumi, attīstīja vīnkopību.

Ar 1936. gada 11. septembra dekrētu daļā Chénas pašvaldības teritorijas tika atzīts kontrolētais cilmes vietas nosaukums “Chénas”. Kopš 1945. gada noteiktais zemesgabalu apgabals aptver blakus esošās La-Chapel-de-Guinchay pašvaldības nogāzes.

Tajā pašā laikā aptuveni 40 ražotāji nodibināja kooperatīvo vīna pagrabu, kas 1934. gadā izveidots īpašumā, kurš piederēja Château des Michauds un atradās Chénas. Kooperatīvs ražo aptuveni 25 % no vīniem ar šo kontrolēto cilmes vietas nosaukumu. Tas ir ekonomikas dzinējspēks. Tā 16. gadsimta vīna pagrabs ar kupolveida griestiem eliptiskas arkas formā ir viens no lielākajiem “Beaujolais” vīna pagrabiem.

Īpašumi galvenokārt pieder ģimenēm un tiek nodoti no paaudzes paaudzē, un dažkārt tajos kopā strādā vairākas paaudzes.

Turklāt ražotājiem patīk identificēt labākos zemesgabalus. Uz etiķetēm tie norāda prestižāko “lieux-dits” jeb zemesgabalu nosaukumus.

Kontrolētais cilmes vietas nosaukums “Chénas” atspoguļo raksturīgo reģionālo tradīciju un modernu paņēmienu apvienojumu.

Vīnogulājus izmanto tikai sarkanvīnu ražošanai, galvenokārt no šķirnes “Gamay N” vīnogām. Savos centienos ražot kvalitatīvus vīnus ražotāji ir iemācījušies ierobežot tās augšanu, jo īpaši izmantojot lielu stādījumu biezību, apgriežot augļzarus un veidojot kausa formas vainagu.

Lai vīnogas pienācīgi nogatavotos, ražotāji nodrošina pietiekami atvērtu vainagu. Šādi vīnogulājus var audzēt uz nostiprināta režģa, kas padara iespējamu arī mehanizāciju.

Lai nodrošinātu vīnogu aromātisko un polifenolisko sastāvdaļu optimālu ekstrakciju, daudzi ražotāji izmanto paņēmienus, saskaņā ar kuriem vīnogas raudzēšanas laikā iemērc sulā. Šie paņēmieni nodrošina labu ekstrakciju, vienlaikus saglabājot vīnu augļaino raksturu. Macerācijas laiks bieži pārsniedz 10 dienas. Šķirne “Gamay N” ir jutīga pret oksidāciju, tāpēc ražotāji dara visu iespējamo, lai vīnogas saglabātu neskartas, un ātri tās nogādā vīna darītavā. Iepildīšana tiek veikta pēc vairāku mēnešu nogatavināšanas. Vīnus var izturēt četrus līdz astoņus gadus, labākajos vīnogu ražas gados — ilgāk.

2010. gadā “Chénas” vīndārzu platība bija 242 hektāri un vidējais gadā saražotais apjoms bija 7 600 hektolitru; to saražoja 289 ražotāji. Tieši no vīna darītavas tiek pārdoti 25 līdz 30 % produkcijas.

8.3. Cēloniskā mijiedarbība

Vīndārzu zemesgabalos, ko no rietumu vējiem pasargā Beaujolais kalni un kas vērsti uz ziemeļaustrumiem, austrumiem un dienvidiem, valda mērena temperatūra, kuru ietekmē agra rīta saule.

Vīnogulāji atrodas dažkārt ļoti stāvās nogāzēs, no kurām paveras skats pār plašo Sonas līdzenumu, parasti 210 līdz 380 metru augstumā. Tāpēc tos parasti neskar pavasara salnas un rīta miglas. Novietojuma dēļ tie saņem saulesgaismu, kas nodrošina efektīvu fotosintēzi un ātri nožāvē lieko lietusūdeni. Tā rezultātā vīnogas teicami nogatavojas un tiek saglabātas neskartas, līdz sasniedz vīna darītavu.

Vīnogu ražas iegūšanai noteiktajos zemesgabalos parasti ir granīta augsnes ar nelielu māla saturu. Tas ir būtisks nosacījums vīnu unikālajai garšai, brīnišķīgai aromātu sarežģītībai ar noteiktām niansēm. No zemesgabaliem senajās terasēs, kurās ir grantainas un smilšainas augsnes ar filtrēšanas īpašībām un kuras galvenokārt atrodas La-Chapel-de-Guinchay pašvaldības teritorijā, iegūst maigus un augļainus vīnus.

No zemesgabaliem, kas atrodas Chénas pašvaldības teritorijas nogāzēs, kurās augsne izveidojusies uz granīta smiltīm, iegūst pilnmiesīgākus vīnus.

Vīnu īpašības ir atkarīgas arī no ražotāju zinātības. Izmantojot visas prasmes un paņēmienus izturēšanai paredzētu vīnu ražošanā, ražotāji izceļ krāsu un smalkumu, vienlaikus saglabājot augļainumu un eleganci.

“Chénas” vīnu reputācija ir zināma kopš 17. gadsimta. Luijs XIII to patiešām uzskatīja par “vienīgo vīnu, kuru ir vērts likt uz viņa galda”, un tas ieguva “autoritatīva vīna” reputāciju.

18. gadsimta sākumā Burgundijas vīna tirgotāji “Chénas” vīnus aizveda uz Parīzi. Pēc tam, 19. gadsimtā, tie tika laisti tirgū Francijas ziemeļos un eksportēti uz Angliju. Jau tolaik tie bija zināmi kā vīni, kas ilgi glabājās un ko varēja labi pārvadāt.

“Chénas” vīnu un galvaspilsētas savstarpējā ciešā saikne ir izturējusi laika pārbaudi, jo katru gadu marta vidū notiek “Chénas pavasaris”. Nedēļas garumā vīni tiek godināti aptuveni 60 vīna bāros Parīzē.

9. Būtiski papildu nosacījumi (iepakojums, marķējums, citas prasības)

Tiešās apkaimes apgabals

Tiesiskais regulējums:

valsts tiesību akti.

Papildu nosacījuma veids:

atkāpe par ražošanu noteiktajā ģeogrāfiskajā apgabalā.

Nosacījuma apraksts

Tiešās apkaimes apgabalu, kas, paredzot atkāpi, noteikts vīnu darīšanai, apstrādei un izturēšanai, veido šādu pašvaldību teritorija saskaņā ar oficiālo 2019. gada administratīvi teritoriālo vienību klasifikatoru:

— Kotdoras (Côte-d’Or) departamentā: Agencourt, Aloxe-Corton, Ancey, Arcenant, Argilly, Autricourt, Auxey-Duresses, Baubigny, Beaune, Belan-sur-Ource, Bévy, Bissey-la-Côte, Bligny-lès-Beaune, Boncourt-le-Bois, Bouix, Bouze-lès-Beaune, Brion-sur-Ource, Brochon, Cérilly, Chamboeuf, Chambolle-Musigny, Channay, Charrey-sur-Seine, Chassagne-Montrachet, Châtillon-sur-Seine, Chaumont-le-Bois, Chaux, Chenôve, Chevannes, Chorey-lès-Beaune, Clémencey, Collonges-lès-Bévy, Combertault, Comblanchien, Corcelles-les-Arts, Corcelles-les-Monts, Corgoloin, Cormot-Vauchignon, Corpeau, Couchey, Curley, Curtil-Vergy, Daix, Dijon, Ebaty, Echevronne, Epernay-sous-Gevrey, L’Etang-Vergy, Etrochey, Fixin, Flagey-Echézeaux, Flavignerot, Fleurey-sur-Ouche, Fussey, Gerland, Gevrey-Chambertin, Gilly-lès-Cîteaux, Gomméville, Grancey-sur-Ource, Griselles, Ladoix-Serrigny, Lantenay, Larrey, Levernois, Magny-lès-Villers, Mâlain, Marcenay, Marey-lès-Fussey, Marsannay-la-Côte, Massingy, Mavilly-Mandelot, Meloisey, Merceuil, Messanges, Meuilley, Meursanges, Meursault, Molesme, Montagny-lès-Beaune, Monthelie, Montliot-et-Courcelles, Morey-Saint-Denis, Mosson, Nantoux, Nicey, Noiron-sur-Seine, Nolay, Nuits-Saint-Georges, Obtrée, Pernand-Vergelesses, Perrigny-lès-Dijon, Plombières-lès-Dijon, Poinçon-lès-Larrey, Pommard, Pothières, Premeaux-Prissey, Prusly-sur-Ource, Puligny-Montrachet, Quincey, Reulle-Vergy, La Rochepot, Ruffey-lès-Beaune, Saint-Aubin, Saint-Bernard, Saint-Philibert, Saint-Romain, Sainte-Colombe-sur-Seine, Sainte-Marie-la-Blanche, Santenay, Savigny-lès-Beaune, Segrois, Tailly, Talant, Thoires, Vannaire, Velars-sur-Ouche, Vertault, Vignoles, Villars-Fontaine, Villebichot, Villedieu, Villers-la-Faye, Villers-Patras, Villy-le-Moutier, Vix, Volnay, Vosne-Romanée un Vougeot;

— Ronas (Rhône) departamentā: Alix, Anse, L’Arbresle, Les Ardillats, Arnas, Bagnols, Beaujeu, Belleville-en-Beaujolais, Belmont-d’Azergues, Blacé, Le Breuil, Bully, Cercié, Chambost-Allières, Chamelet, Charentay, Charnay, Chasselay, Châtillon, Chazay-d’Azergues, Chessy, Chiroubles, Cogny, Corcelles-en-Beaujolais, Dardilly, Denicé, Deux Grosnes (tikai tā daļa, kas atbilst bijušās Avenas pašvaldības teritorijai), Dracé, Emeringes, Fleurie, Fleurieux-sur-l’Arbresle, Frontenas, Gleizé, Juliénas, Jullié, Lacenas, Lachassagne, Lancié, Lantignié, Légny, Létra, Limas, Lozanne, Lucenay, Marchampt, Marcy, Moiré, Montmelas-Saint-Sorlin, Morancé, Odenas, Le Perréon, Pommiers, Porte des Pierres Dorées, Quincié-en-Beaujolais, Régnié-Durette, Rivolet, Sain-Bel, Saint-Clément-sur-Valsonne, Saint-Cyr-le-Chatoux, Saint-Didier-sur-Beaujeu, Saint-Etienne-des-Oullières, Saint-Etienne-la-Varenne, Saint-Georges-de-Reneins, Saint-Germain-Nuelles, Saint-Jean-des-Vignes, Saint-Julien, Saint-Just-d’Avray, Saint-Lager, Saint-Romain-de-Popey, Saint-Vérand, Sainte-Paule, Salles-Arbuissonnas-en-Beaujolais, Sarcey, Taponas, Ternand, Theizé, Val d’Oingt, Vaux-en-Beaujolais, Vauxrenard, Vernay, Villefranche-sur-Saône, Ville-sur-Jarnioux, Villié-Morgon un Vindry-sur-Turdine (tikai tā daļa, kas atbilst bijušo Dareizé, Les Olmes un Saint-Loup pašvaldību teritorijai);

— Sonas un Luāras (Saône-et-Loire) departamentā: Aluze, Ameugny, Azé, Barizey, Beaumont-sur-Grosne, Berzé-la-Ville, Berzé-le-Châtel, Bissey-sous-Cruchaud, Bissy-la-Mâconnaise, Bissy-sous-Uxelles, Bissy-sur-Fley, Blanot, Bonnay, Bouzeron, Boyer, Bray, Bresse-sur-Grosne, Burgy, Burnand, Bussières, Buxy, Cersot, Chagny, Chaintré, Chalon-sur-Saône, Chamilly, Champagny-sous-Uxelles, Champforgeuil, Chânes, Change, Chapaize, La Chapelle-de-Bragny, La Chapelle-de-Guinchay, La Chapelle-sous-Brancion, Charbonnières, Chardonnay, La Charmée, Charnay-lès-Mâcon, Charrecey, Chasselas, Chassey-le-Camp, Château, Châtenoy-le-Royal, Chaudenay, Cheilly-lès-Maranges, Chenôves, Chevagny-les-Chevrières, Chissey-lès-Mâcon, Clessé, Cluny, Cormatin, Cortambert, Cortevaix, Couches, Crêches-sur-Saône, Créot, Cruzille, Culles-les-Roches, Curtil-sous-Burnand, Davayé, Demigny, Dennevy, Dezize-lès-Maranges, Donzy-le-Pertuis, Dracy-le-Fort, Dracy-lès-Couches, Epertully, Etrigny, Farges-lès-Chalon, Farges-lès-Mâcon, Flagy, Fleurville, Fley, Fontaines, Fragnes-La-Loyère (tikai tā daļa, kas atbilst bijušās La Loyère pašvaldības teritorijai), Fuissé, Genouilly, Germagny, Givry, Granges, Grevilly, Hurigny, Igé, Jalogny, Jambles, Jugy, Jully-lès-Buxy, Lacrost, Laives, Laizé, Lalheue, Leynes, Lournand, Lugny, Mâcon, Malay, Mancey, Martailly-lès-Brancion, Massilly, Mellecey, Mercurey, Messey-sur-Grosne, Milly-Lamartine, Montagny-lès-Buxy, Montbellet, Montceaux-Ragny, Moroges, Nanton, Ozenay, Paris-l’Hôpital, Péronne, Pierreclos, Plottes, Préty, Prissé, Pruzilly, Remigny, La Roche-Vineuse, Rosey, Royer, Rully, Saint-Albain, Saint-Ambreuil, Saint-Amour-Bellevue, Saint-Boil, Saint-Clément-sur-Guye, Saint-Denis-de-Vaux, Saint-Désert, Saint-Gengoux-de-Scissé, Saint-Gengoux-le-National, Saint-Germain-lès-Buxy, Saint-Gervais-sur-Couches, Saint-Gilles, Saint-Jean-de-Trézy, Saint-Jean-de-Vaux, Saint-Léger-sur-Dheune, Saint-Mard-de-Vaux, Saint-Martin-Belle-Roche, Saint-Martin-du-Tartre, Saint-Martin-sous-Montaigu, Saint-Maurice-de-Satonnay, Saint-Maurice-des-Champs, Saint-Maurice-lès-Couches, Saint-Pierre-de-Varennes, Saint-Rémy, Saint-Sernin-du-Plain, Saint-Symphorien-d’Ancelles, Saint-Vallerin, Saint-Vérand, Saint-Ythaire, Saisy, La Salle, Salornay-sur-Guye, Sampigny-lès-Maranges, Sancé, Santilly, Sassangy, Saules, Savigny-sur-Grosne, Sennecey-le-Grand, Senozan, Sercy, Serrières, Sigy-le-Châtel, Sologny, Solutré-Pouilly, Taizé, Tournus, Uchizy, Varennes-lès-Mâcon, Vaux-en-Pré, Vergisson, Vers, Verzé, Le Villars, La Vineuse sur Fregande (tikai tā daļa, kas atbilst bijušo Donzy-le-National, Massy un La Vineuse pašvaldību teritorijai), Vinzelles un Viré;

— Jonas (Yonne) departamentā: Aigremont, Annay-sur-Serein, Arcy-sur-Cure, Asquins, Augy, Auxerre, Avallon, Bazarnes, Beine, Bernouil, Béru, Bessy-sur-Cure, Bleigny-le-Carreau, Censy, Chablis, Champlay, Champs-sur-Yonne, Chamvres, La Chapelle-Vaupelteigne, Charentenay, Châtel-Gérard, Chemilly-sur-Serein, Cheney, Chevannes, Chichée, Chitry, Collan, Coulangeron, Coulanges-la-Vineuse, Courgis, Cruzy-le-Châtel, Dannemoine, Deux Rivières, Dyé, Epineuil, Escamps, Escolives-Sainte-Camille, Fleys, Fontenay-près-Chablis, Gy-l’Evêque, Héry, Irancy, Island, Joigny, Jouancy, Junay, Jussy, Lichères-près-Aigremont, Lignorelles, Ligny-le-Châtel, Lucy-sur-Cure, Maligny, Mélisey, Merry-Sec, Migé, Molay, Molosmes, Montigny-la-Resle, Montholon (tikai tā daļa, kas atbilst bijušo Champvallon, Villiers sur Tholon un Volgré pašvaldību teritorijai), Mouffy, Moulins-en-Tonnerrois, Nitry, Noyers, Ouanne, Paroy-sur-Tholon, Pasilly, Pierre-Perthuis, Poilly-sur-Serein, Pontigny, Préhy, Quenne, Roffey, Rouvray, Saint-Bris-le-Vineux, Saint-Cyr-les-Colons, Saint-Père, Sainte-Pallaye, Sainte-Vertu, Sarry, Senan, Serrigny, Tharoiseau, Tissey, Tonnerre, Tronchoy, Val-de-Mercy, Vallan, Venouse, Venoy, Vermenton, Vézannes, Vézelay, Vézinnes, Villeneuve-Saint-Salves, Villy, Vincelles, Vincelottes, Viviers un Yrouerre.

Marķēšana

Tiesiskais regulējums:

valsts tiesību akti.

Papildu nosacījuma veids:

papildu noteikumi attiecībā uz marķējumu.

Nosacījuma apraksts

a) Ar reģistrēto cilmes vietas nosaukumu apzīmēto vīnu marķējumā drīkst norādīt mazākas ģeogrāfiskās vienības nosaukumu, ja: — tā ir zemes kadastrā reģistrēta vieta; — šis nosaukums ir ierakstīts ražas deklarācijā. Zemes kadastrā reģistrētas apdzīvotas vietas nosaukumu iekļauj uzreiz pēc kontrolētā cilmes vietas nosaukuma un raksta ar burtiem, kas ne augstumā, ne platumā nav lielāki par burtiem, kādi izmantoti, atveidojot šo kontrolēto cilmes vietas nosaukumu.

b) To vīnu etiķetēs, kuriem drīkst izmantot kontrolēto cilmes vietas nosaukumu, var minēt lielāku ģeogrāfisko vienību “Vin du Beaujolais”, “Grand Vin du Beaujolais” vai “Cru du Beaujolais”. Lielākas ģeogrāfiskās vienības nosaukumā izmantotie burti ne augstumā, ne platumā nedrīkst pārsniegt divas trešdaļas no to burtu lieluma, kādi izmantoti, atveidojot kontrolēto cilmes vietas nosaukumu.

Saite uz produkta specifikāciju

https://info.agriculture.gouv.fr/gedei/site/bo-agri/document_administratif-e5dfd5ed-af6b-458d-a857-b70c416ba98c

(1) OV L 9, 11.1.2019., 2. lpp.